28/07/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 14 de xullo do 2022 da X. T. A Coruña, polo que se somete a IP a solicitude de autorización admtva. previa, de construción e DUP, en concreto, da instalación de distribución eléctrica no concello de Boiro (expediente-e.: IN407A2022/60-1)

Expediente: IN407A 2022/060-1. Solicitante: UFD Distribución Electricidad, S. A. Denominación: LMTS, CT, Abanqueiro. Concello: Boiro. Retensado LMTA BOI-802, a 20kV de 126 m., coa orixe no apoio existente PIBNF4B//30-15, condutor tipo LAC-28 mm 2 Al. (existente), e final no apoio proxectado tipo C-3000/14, coa instalación dun interruptor telecontrolado no citado apoio. LMTS, a 20 kV., de 321 m., coa orixe no PA/S a realizar no apoio proxectado tipo C-3000/14, condutor tipo RHZ1-2OL 12/20 KV.1X240 mm 2 Al., e final no CT proxectado. Esta liña tamén alimentará ao CT Praia de Mañóns (15CBKX). O entroncamento coa liña de media tensión BOI802 realizarase mediante PA/S no apoio proxectado que substitúe ao apoio existente con matrícula 9 PKXGJAI//30-16, desmontando o último van que chega ao CT actual de Abanqueiro. Novo CT Abanqueiro prefabricado, cunha potencia de 400 kVA., e unha relación de transformación de 20.000/400 V e configuración 2L+1P. Desmantelamento do último van que chega ao CT. existente de Abanqueiro (15AAH5, IN407A 2016/677-1-RALI) e desmantelamento do citado CT. instalado sobre dous apoios de formigón. I. Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro). II. Lei 40/2015, do 1 de outubro, de réxime xurídico do sector público (BOE núm.236, do 2 de outubro). III. Lei 24/2013, do 26 de decembro, do sector eléctrico (BOE núm.310, do 27 de decembro). IV. Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro). V. Resolución do 19 de febreiro de 2014 pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). VI. Lei do 16 de decembro de 1954, sobre expropiación forzosa (BOE núm.351, do 17 de decembro). VII. Decreto do 26 de abril de 1957 polo que se aproba o Regulamento da Lei de expropiación forzosa (BOE núm.160, do 20 de xuño). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará á disposición das persoas interesadas nas dependencias da Sección de Enerxía da Xefatura Territorial da Consellería de Economía, Empresa e Innovación da Coruña (rúa Vicente Ferrer, núm.2, 2º andar, 15071 A Coruña), das 9.00 ás 14.00 horas, de luns a venres, con cita previa a través do correo electrónico: seccion. enerxia. coruna@xunta. es, ou tamén nos teléfonos: 981 18 49 70 e 981 18 49 38), así coma no Concello. Isto faise público para coñecemento xeral e particular das persoas propietarias dos predios que figuran na relación anexa a este Acordo e das persoas titulares de dereitos reais ou intereses económicos, sobre os bens afectados que fosen omitidos. Poderán examinar a documentación técnica, e no seu caso, achegar as alegacións ou observacións que estimen axeitadas no prazo de 30 días, contados a partir do día seguinte ao da derradeira publicación deste Acordo. Ademais, poderase consultar no portal web da Vicepresidencia Segunda e Consellería de Economía, Empresa e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transporteA Coruña, 14 de xullo do 2022 Isidoro Martínez Arca Xefe territorial da Coruña Expediente: IN407A 2022/060-1 Solicitante: UFD Distribución Electricidad, S. A. Denominación: LMTS, CT, RBT Abanqueiro. Concello: Boiro. Abreviacións: ml aér.: lonxitude da servidume aérea en metros lineais. ml sot.: lonxitude da servidume soterrada en metros lineais. m 2 aér.: superficie de servidume aérea en m 2. M 2 sot.: superficie de servidume soterrada en m 2